**Usporedno-raščlambeni školski esej**

Pred vama su dva književna teksta, *Notturno* A. G. Matoša i *Hercegovina* A. B. Šimića. Pozorno ih pročitajte, a zatim i smjernice za pisanje školskog eseja ispod tekstova. Redoslijed ponuđenih smjernica ne obvezuje vas u oblikovanju eseja. Svoj esej oblikujte kao zaokruženu cjelinu (uvod, razrada zaključak).

|  |  |
| --- | --- |
| **Notturno**Mlačna noć; u selu lavež; kasanćuk il' netopir; Ljubav cvijeća – miris jak i strasanSlavi tajni pir.Sitan cvrčak sjetno cvrči, jasanKao srebren vir;Teške oči sklapaju se nà san,S neba rosi mir.S mrkog tornja batBroji pospan sat,Blaga svjetlost sipi sa visinâ;Kroz samoću, muk,Sve je tiši huk:Željeznicu guta već daljina. |  **Hercegovina**Ja koracam livadama plav od sutonaNa rubu livada je kuća parnog mlinaIz daljineto je krvlju namrljana uglasta i grubaslikarija na nebuI što god bliže stižem, sve glasnije vičunebrojene užarene opekeKo ne zna, mislio bi da seljaci slave kakvu slavuIspod brežuljaka crni vlak se vučeodmjereno udarai vrištisvoj dolaz još dalekoj nevidljivoj staniciNoć i ja na brduPoda mnom načas izrone iz mrakakuće stabla dvorišta i njiveI opet utonu u mrakuko u svijestiIz tame u me gleda nekoliko svijetlih bijelihprozorako nekoliko bijelih svečanih časovaiz crnog života ljudi |

**Smjernice za pisanje: Usporedite** dva priložena teksta. Odredite im **vrstu.** Pojedini tekst stavite **u kontekst** autorova stvaralaštva.Povežite **tematiku tekstova** sa **stvaralaštvom** Antuna Branka Šimića i Antuna Gustava Matoša.

Usporedite ulogu sličnog **motiva** u navedenim tekstovima. Analizirajte i usporedite **pjesnički jezik (izbor riječi, stilska izražajna sredstva)**. Analizirajte i usporedite strukturu tekstova: **oblik, kompoziciju, strofu**. Uočite elemente pjesničkoga ritma. Usporedite pjesnički ritam u navedenim tekstovima. Povežite navedene tekstove s **književnim razdobljem** kojem pripadaju i **stilom pojedinoga pisca**. Usporedite **ugođaj** i **temu**.

**Tema ovog tipa eseja: usporedba (sličnosti i razlike)**

|  |  |
| --- | --- |
| **A. G. Matoš, Notturno** | **A. B. Šimić, Hercegovina** |
| - moderna (hrvatski modernizam), od 1892. do 1914. - **noćni ugođaj**- **sonet**, **vezani stih**- **pejzažni motivi**- brojnim pjesničkim slikama gradi se noćni ugođaj (auditivne, vizualne, olfaktivna)- primjeri sinestezije – ujedinjuju se različita osjetilna iskustva (mlačan lavež), dojam sklada- **prisutnost lirskog subjekta** otkriva se iza pjesničkih slika, spokoj, motiv bata koji otkucava sate (prolaznost), slutnja smrti na kraju - asonanca (1. stih), aliteracija (5. stih), onomatopeja- činitelji ritma: izbor riječi, izmjena deseteraca i peteraca, rima, stilska izražajna sredstva (npr. **elipse**), postupak prenošenja riječi ili misli iz stiha u stih (opkoračenje)- **gradacija** (4. strofa) – stišavanje, smirivanje, odlazak- **motiv željeznice** koja odlazi u daljinu – **simbol** prolaznosti kojim je izražena slutnja smrti | - hrvatski ekspresionizam, zbirka *Preobraženja* (1922.)- **prikaz sutona i noći** u zavičaju, zavičajni tematski krug- 7 **cjelina, slobodni stih** - stihovi raspoređeni prema središnjoj osi, funkcionalne bjeline (izdvojene su pojedine riječi ili stihovi, npr. stih o noći, da bi se istaknula njihova važnost), izostanak interpunkcije- **pejzažni motivi**- očita **prisutnost lirskog subjekta** (Ja...; ...i ja)- ekspresionistička obilježja: pjesma je izraz (ekspresija) unutrašnje (duhovne) stvarnosti – antimimetičko načelo (konkretna se stvarnost, Hercegovina, u njegovoj poeziji preobražava u duhovnu stvarnost), dojam krika, sažet izraz, autonomija boje (plav od sutona, crni život ljudi...)- činitelji ritma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_- **gradacija** (vlak se vuče, udara, vrišti), **personifikacija**- **motiv vlaka** (dojam krika, gradacija) |

**1. UVOD**

Sadržaj uvoda: 1. smjestiti pjesme u kontekst (autor, razdoblje)

 2. najaviti temu (tema ovog tipa eseja jest usporedba – uočavate sličnosti i razlike, samo najavljujete ono što ćete razraditi u sljedećem dijelu eseja)

|  |  |
| --- | --- |
| NE | DA |
| Prva rečenica: Obje pjesme prema temi su pejzažne i u njima je prikazan noćni krajolik. (Nazivi pjesama, autori? Nije očito: obratite pozornost na preciznost i prisjetite se da se ništa ne podrazumijeva.) |  |

Druga rečenica: Matoš (u prvoj rečenici Antun Gustav Matoš) stvara u razdoblju moderne na prijelazu iz 19. u 20. stoljeće, a Šimić u razdoblju hrvatskog ekspresionizma (zbirku „Preobraženja“ objavljuje 1922.), zato je vidljiv različit pristup pjesnika temi. Matoš piše vezanim stihom, a Šimić slobodnim.

**2. RAZRADA**

- **oblik pjesme:** sonet (Matoš), 7 cjelina (Šimić)

Povezati s motivima: Matoš u svom **sonetu** prikazuje noćni krajolik **motivima**...

 Šimićevu pjesmu čini **sedam cjelina** u kojima su **temeljni motivi**...

- **temeljni motivi kojima se gradi tema**: Matoš, Šimić

Uočavate **ekspresionistička obilježja** u Šimićevoj pjesmi: dojam krika (kuća – namrljana slikarija, inače metafora), vlak koji vrišti, prikazana je duhovna stvarnost (unutrašnji doživljaj krajolika, antimimetičko načelo)...

**Sličnost:** motiv željeznice/vlaka - kod Matoša slutnja smrti (simbol), kod Šimića osjećaj osamljenosti (izraz unutrašnjosti)

- **pjesničke slike i figure**

Matoš: - auditivne, vizualne, olfaktivna: uvjerljiv prikaz noćnog krajolika putem **dojmova** kojima je lirski subjekt izložen (impresionizam)

 - ističu se **glasovne figure** (asonanca, aliteracija, onomatopeja) u prikazu noćnog ugođaja

 - sinestezija – dojam sklada, povezanosti

 - otkucaji sata (simbol prolaznosti)

Šimić: prevladavaju vizualne pjesničke slike, uočiti da suton prelazi u noć (funkcionalne bjeline: izdvojen je stih o noći kao važan), svjetlost prelazi u mrak (usporedba o svijesti – stvarnost se preobražava u svijesti umjetnika) i očita je autonomna uporaba boje, što je ekspresionističko obilježje (izraz unutrašnjosti: plav od sutona – sjeta, opreka: bijeli prozori kao svijetli trenutci u crnom, tj. tegobnom, životu ljudi toga kraja)

 - **gradacija** u obje pjesme: protumačiti ulogu gradacije (Matoš – smirenje, Šimić – izraz unutrašnjosti, dojam krika)

**- činitelji ritma:** Matoš – izmjena duljih i kraćih stihova, deseteraca i peteraca, rima, opkoračenje, izbor riječi, figure

 Šimić – stihovi različite duljine, raspored stihova, izbor riječi, figure, prenošenje misli u sljedeći stih

- **prisutnost lirskog subjekta:** u Šimićevoj pjesmi očitija

**DOKAZIVANJE (ARGUMENTACIJA):** citatima koje ćete uklopiti u tumačenje dokazujete dvoje tvrdnje i važno je odabrati **tri bitna citata** (npr. stih u kojem ste uočili aliteraciju, izdvojeni Šimićev stih jer se odnosi na noć...)

**3. ZAKLJUČAK**

Ukratko navedite ono bitno što proizlazi iz razrade: sličnosti i razlike.